Vanesa Šelmeková

Vanesa Šelmeková (* 20. január 2007, Žilina alebo Bytča) je slovenská krasokorčuliarka, dvojnásobná majsterka Slovenska.

 Športová činnosť 
S krasokorčuľovaním začala ako päťročná, vo veku 8 rokov sa prvýkrát stala majsterkou Slovenska. V roku 2019 sa stala majsterkou Slovenska v kategórií mladší žiaci a v sezóne 2018/2019 získala slovenský pohár. Do reprezentácie sa dostala v roku 2022 ako žiačka splnením juniorských limitov. V roku 2022 získala na juniorských majstrovstvách sveta 35. miesto.

 2022/2023 
Na majstrovstvách Slovenska v sezóne 2022/2023 získala 3. miesto. V marci 2023 na juniorských majstrovstvách sveta v Calgary dosiahla 47,16 bodov čím získala konečné 28. miesto.

 2023/2024 
Na Majstrovstvách Európy 2024 bola najmladšou účastníčkou. Získala 29. miesto. Na Majstrovstvách sveta 2025 konaných v marci v Montreale získala 48,94 bodov a z 30. miesta nepostúpila do voľných jázd. V tejto sezóne sa stala seniorskou majsterkou Slovenska.

 2024/2025 
Na Majstrovstvách Európy 2025 získala 48,94 bodov a z 22. miesta postúpila do voľných jázd. Nakoniec získala 20. miesto.

V marci 2025 sa zúčastnila Majstrovstiev sveta 2025 v Bostone, ktoré boli zároveň kvalifikáciou na Zimné olympijské hry 2026. Do voľných jázd nepostúpila. V krátkom programe získala 49,55 bodov a konečné 26. miesto. V tejto sezóne sa stala druhýkrát seniorskou majsterkou Slovenska.

 Kluby a tréneri 
Šelmeková trénuje klube FSC Žilina. Jej trénerom tam je Rastislav Vrlák. Okrem toho „2x až 3x týždenne“ trénuje v Bratislave s trénerom Vladimírom Dvojnikovom. Na otázku prečo slovenské krasokorčuľovanie zaostáva za svetom odpovedala „Je to hlavne o podmienkach, ktoré máme neporovnateľne slabšie ako svetová špička.“

 Referencie 

 Iné projekty 

 Externé odkazy 
 Vanesa Šelmeková na stránke Medzinárodnej korčuliarskej únie

Kategória:Slovenské krasokorčuliarky
Kategória:Majsterky Slovenska v krasokorčuľovaní